Ministru kabineta noteikumu “Grozījumi Ministru kabineta 2016. gada 1. marta noteikumos Nr. 126 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.2. pasākuma “Darba tirgus apsteidzošo pārkārtojumu sistēmas ieviešana” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2016. gada 1. marta noteikumos Nr. 126 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.2. pasākuma “Darba tirgus apsteidzošo pārkārtojumu sistēmas ieviešana” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu, kā arī saskaņā ar Eiropas Parlamenta un Padomes 2016.gada 13.aprīļa Regulu (ES) 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza Regulas (ES) Nr. 492/2011 un (ES) Nr. 1296/2013 (turpmāk – Regula Nr. 2016/589). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai samazinātu darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” (turpmāk – specifiskais atbalsts) 7.1.2.2. pasākuma “Darba tirgus apsteidzošo pārkārtojumu sistēmas ieviešana” (turpmāk – pasākums) ietvaros projektam pieejamo maksimālo kopējo finansējumu (tai skaitā Eiropas Sociālā fonda finansējumu un valsts budžeta finansējumu), tehniski precizētu pasākuma īstenošanas nosacījumus, kā arī samazinātu sertificēto izdevumu apjomu (sasniedzamais finanšu rādītājs līdz 2018.gada 31.decembrim).Specifiskā atbalsta ietvaros Nodarbinātības valsts aģentūra kā Eiropas Savienības (turpmāk – ES) fondu finansējuma saņēmējs īsteno divus projektus, proti, “EURES tīkla darbība Latvijā” (turpmāk – SAM 7.1.2.1. projekts) un „Darba tirgus prognozēšanas sistēmas pilnveide” (turpmāk – SAM 7.1.2.2. projekts), kura mērķis ir izveidot Darba tirgus apsteidzošo pārkārtojumu sistēmu, lai pieņemtu pamatotus un tautsaimniecības vajadzībām atbilstošus lēmumus rīcībpolitikas izstrādei un ieviešanai.Ņemot vērā, ka 2016. gada 12. maijā stājās spēkā Regula Nr. 2016/589, kas paredz Eiropas Nodarbinātības dienestu tīkla (turpmāk – EURES) paplašināšanu, dodot iespēju jauniem EURES dalībniekiem un partneriem iesaistīties tajā (no 2018. gada 13. maija ir jābūt ieviestām Regulas Nr. 2016/589 prasībām, ir nepieciešams papildināt SAM 7.1.2.1. projekta darbību saturu, kam nepieciešami papildu indikatīvi 86 950 *euro*, tai skaitā stiprinot/palielinot SAM 7.1.2.1. projekta personālu.Savukārt 2017. gada sākumā SAM 7.1.2.2. projekta ietvaros ir izveidojies finanšu līdzekļu ietaupījums (trīs noslēgto pakalpojumu līgumu (pētījumu) izmaksas ir zemākas par sākotnēji plānoto), ko iespējams novirzīt SAM 7.1.2.1. projektam.Ņemot vērā iepriekš minēto, efektīvāk finansējumu ir pārdalīt SAM 7.1.2.1. projektam, lai nodrošinātu Regulas Nr. 2016/589 prasību ieviešanu, tai skaitā veicinātu EURES tīkla paplašināšanu, kā arī veicinātu sabiedrības/darba tirgus dalībnieku informētību par EURES tīklu, tā darbību un piedāvātajiem pakalpojumiem.Veicot finansējuma pārdali, SAM 7.1.2.2. projekta ietvaros atbalstāmās darbības tiks īstenotas esošā (plānotā) finansējuma ietvaros.Līdz ar to ir nepieciešams veikt atbilstošus grozījumus MK 2016. gada 1. marta noteikumos Nr. 126 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.2. pasākuma “Darba tirgus apsteidzošo pārkārtojumu sistēmas ieviešana” īstenošanas noteikumi” (turpmāk – MK noteikumi Nr. 126).MK noteikumu projekts paredz:**1)** **samazināt pasākuma ietvaros SAM 7.1.2.2. projektam pieejamo maksimālo kopējo finansējumu** (tai skaitā, Eiropas Sociālā fonda finansējumu un valsts budžeta finansējumu) (*MK noteikumu projekta 2.punkts*). SAM 7.1.2.2. projektam pieejamais maksimālais kopējais attiecināmais finansējums samazināts par 86 950 *euro* (no 1 487 720 *euro* uz 1 400 770 *euro*).Ņemot vērā minēto, MK noteikumu projekts paredz, ka pasākumam plānotais kopējais finansējums ir – 1 400 770 *euro*, tai skaitā Eiropas Sociālā fonda finansējums – 1 190 655 *euro* un valsts budžeta finansējums – 210 115 *euro*.Finansējums (86 950 *euro* apmērā) tiks pārdalīts SAM 7.1.2.1.;**2)**  **samazināt (pārdalot uz SAM 7.1.2.1) sertificēto izdevumu apjomu** par 30 000 *euro* (no 678 614 *euro* uz 648 614 *euro*) (sasniedzamais finanšu rādītājs līdz 2018. gada 31.decembrim). Finanšu rādītāja izmaiņas negatīvi neietekmēs projekta iznākuma un rezultāta rādītāja sasniegšanu (*MK noteikumu projekta 1.punkts*);**3)** nodrošināt **vienotu pieeju/struktūru** tiesību normu atspoguļošanai MK noteikumos par Labklājības ministrijas pārziņā esošo specifisko atbalsta mērķu īstenošanu (*MK noteikumu projekta 3. punkts*), kā arī redakcionāli precizēt informatīvo un apmācību pasākumu (MK noteikumu Nr. 126 16.1.5. apakšpunkts) īstenošanas nosacījumus, sniedzot detalizētāku izglītojošo pasākumu uzskaitījumu (semināri, konferences) (*MK noteikumu projekta 4. punkts*).Kopumā ierosinātie grozījumi pozitīvi ietekmēs specifiskā atbalsta mērķa grupu, jo MK noteikumu projekts veicinās EURES tīkla paplašināšanu, dodot iespēju jauniem EURES dalībniekiem un partneriem iesaistīties tajā, kā arī tiks veicināta sabiedrības/darba tirgus dalībnieku informētība par EURES tīklu, tā darbību un piedāvātajiem pakalpojumiem. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | MK noteikumu projekts ietekmē finansējuma saņēmēju, jo tas paredz precizēt pasākuma ietvaros projektam pieejamo maksimālo kopējo finansējumu, samazināt sertificēto izdevumu apjomu (finanšu rādītāju) un redakcionāli precizēt pasākuma īstenošanas nosacījumus.Izvērtējot ierosināto grozījumu ietekmi uz finansējuma saņēmēju, tai skaitā ņemot vērā iepriekš minēto, pēc MK noteikumu spēkā stāšanās tiks ierosināts veikt attiecīgus grozījumus projektā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa grupa ir:- nodarbinātības politikas veidošanā un īstenošanā iesaistītās institūcijas;- Nodarbinātības valsts aģentūras darbinieki;- Ekonomikas ministrijas amatpersonas (darbinieki). |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi:  | 397 205 | -48 040 | 113 969 | -260 100 | -313 310 |
| 2. Budžeta izdevumi:  | 467 300 | -56 518 | 134 081 | -306 000 | -368 600 |
| 3. Finansiālā ietekme:  | -70 095 | 8 478 | -20 112 | 45 900 | 55 290 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Šobrīd pasākuma ietvaros projektam pieejamais maksimālais kopējais attiecināmais finansējums ir 1 487 720 *euro* apmērā, tai skaitā Eiropas Sociālā fonda (turpmāk – ESF) finansējums 1 264 562 *euro* un valsts budžeta finansējums 223 158 *euro*.MK noteikumu projekts paredz samazināt (pārdalot uz SAM 7.1.2.1.) pasākuma ietvaros projektam pieejamo maksimālo kopējo attiecināmo finansējumu 86 950 *euro* apmērā, līdz ar to pēc MK noteikumu projekta spēkā stāšanās dienas pasākuma ietvaros projektam pieejamais maksimālais kopējais attiecināmais finansējums būs 1 400 770 *euro*, tai skaitā ESF finansējums – 1 190 655 *euro* un valsts budžeta finansējums 210 115 *euro*.Budžeta ieņēmumi ir finansējuma ESF daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie līdzekļi attiecīgajā gadā.**2016. gadā** kopējais faktiskais apgūtais finansējums (atbilstoši Valsts kases izdrukai) 42 188 *euro*, tai skaitā ESF finansējums 35 860 *euro* un valsts budžeta finansējums 6 328 *euro*.**2017. gadā** projektam valsts budžeta ilgtermiņa saistībās apstiprināts finansējums 467 300 *euro* apmērā, tai skaitā ESF finansējums 397 205 *euro* un valsts budžeta finansējums 70 095 *euro* (analoģisks finansējums šobrīd plānots arī projekta iesniegumā).Pēc MK noteikumu projekta spēkā stāšanās 2017. gadam projektā kopējās izmaksas indikatīvi plānotas 410 782 *euro* apmērā, tai skaitā ESF finansējums 349 165 *euro* un valsts budžeta finansējums 61 617 *euro*.Finansējumu indikatīvi 56 518 *euro* apmērā, tai skaitā ESF finansējums 48 040 *euro* un valsts budžeta finansējums 8 478 *euro* apmērā tiks pārdalīts uz SAM 7.1.2.1. (papildu informāciju skat. 7. punktā “Cita informācija”).**2018. gadā** projektam valsts budžeta ilgtermiņa saistībās apstiprināts finansējums 466 200 *euro* apmērā, tai skaitā ESF finansējums 396 270 *euro* un valsts budžeta finansējums 69 930 *euro*. Šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 631 813 *euro* apmērā, tai skaitā ESF finansējums 537 041 *eur*o un valsts budžeta finansējums 94 772 *euro*.Pēc MK noteikumu projekta spēkā stāšanās 2018. gadam projektā kopējās izmaksas indikatīvi plānotas 601 381 *euro* apmērā, tai skaitā ESF finansējums 511 174 *euro* un valsts budžeta finansējums 90 207 *euro*.Indikatīvi no finansējuma 135 181 *euro* apmērā (tai skaitā ESF finansējums 114 904 *euro* un valsts budžeta finansējums 20 277 *euro* apmērā)[[1]](#footnote-1), finansējums indikatīvi 30 432 *euro* apmērā (tai skaitā ESF finansējums 25 867 *euro* un valsts budžeta finansējums 4 565 *euro* apmērā) tiks pārdalīts uz SAM 7.1.2.1., savukārt finansējums indikatīvi 104 749 *euro* apmērā (tai skaitā ESF finansējums 89 037 *euro* un valsts budžeta finansējums 15 712 *euro* apmērā) tiks pārplānots uz/no citiem projekta īstenošanas gadiem.**2019. gadā** projektam valsts budžeta ilgtermiņa saistībās apstiprināts finansējums indikatīvi 161 300 *euro* apmērā, tai skaitā ESF finansējums 137 105 *euro* un valsts budžeta finansējums 24 195 *euro* (analoģisks finansējums šobrīd plānots projekta iesniegumā, kā arī pēc MK noteikumu projekta spēkā stāšanās).**2020. gadā** projektam valsts budžeta ilgtermiņa saistībās apstiprināts finansējums indikatīvi 98 700 *euro* apmērā, tai skaitā ESF finansējums 83 895 *euro* un valsts budžeta finansējums 14 805 *euro* (analoģisks finansējums šobrīd plānots projekta iesniegumā, kā arī pēc MK noteikumu projekta spēkā stāšanās).**2021. gadā** projektam valsts budžeta ilgtermiņa saistībās apstiprināts finansējums indikatīvi 86 419 *euro* apmērā, tai skaitā ESF finansējums 73 456 *euro* un valsts budžeta finansējums 12 963 *euro* (analoģisks finansējums šobrīd plānots projekta iesniegumā, kā arī pēc MK noteikumu projekta spēkā stāšanās). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts. Indikatīvais finansējuma sadalījums pa gadiem norādīts, ietverot gan finansējuma saņēmēja, gan sadarbības partnera nepieciešamo finansējumu attiecīgajā gadā.Finansējums SAM 7.1.2.2. projektam tiks samazināts 2017. un 2018. gadā par 86 950 *euro* un pārdalīts SAM 7.1.2.1. 2017.–2020. gadiem.Finansējums, ko plānots novirzīt SAM 7.1.2.1., tiek aprēķināts veidojot starpību no kopējā plānotā finansējuma pēc MK noteikumu projekta spēkā stāšanās un šobrīd projektam valsts budžeta ilgtermiņa saistībās apstiprinātā/plānotā finansējuma (papildus jāņem vērā, ka projekta kopējais plānotais finansējums valsts budžetā neatbilst projekta kopējam plānotajam finansējumam, kas šobrīd norādīts projekta iesniegumā “Finansēšanas plāns”).Saskaņā ar darbības programmā noteikto Labklājības ministrijas atbildībā esošajiem 7. prioritārā virziena “Nodarbinātība un darbaspēka mobilitāte” specifiskajiem atbalsta mērķiem ESF piešķīrumam paredzamā finansējuma rezerve ir 6 973 974 *euro* apmērā. Finansējuma rezervi paredzēts nodrošināt 7.1.1. SAM “Paaugstināt bezdarbnieku kvalifikāciju un prasmes atbilstoši darba tirgus pieprasījumam” ietvaros 4 203 913 *euro* apmērā un 7.2.1. SAM pasākuma “Jauniešu garantijas pasākumu īstenošana pēc 2018. gada” ietvaros 2 770 061 *euro* apmērā.Pēc MK noteikumu spēkā stāšanās tiks ierosināts veikt attiecīgus grozījumus projektā, tai skaitā projekta iesnieguma 2. pielikumā (“Finansēšanas plāns”). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projektu MK nepieciešams izskatīt vienlaikus ar Labklājības ministrijas izstrādāto MK noteikumu projektu “Grozījumi Ministru kabineta 2015. gada 17. marta noteikumos Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi””. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv un no 2017. gada 10. marta līdz 2017. gada 27. martam – aicinot sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē (tai skaitā līdz 2017. gada 27. martam) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

*MK noteikumu projekts anotācijas V sadaļu neskar.*

Labklājības ministra vietā

– Ministru prezidenta biedrs,

ekonomikas ministrs A.Ašeradens

Labklājības ministrijas valsts sekretārs I.Alliks

Kudļa, 67021630

Rudolfs.Kudla@lm.gov.lv

1. Starpība no kopējā plānotā finansējuma pēc MK noteikumu projekta spēkā stāšanās un šobrīd projektam valsts budžeta ilgtermiņa saistībās apstiprinātā/plānotā finansējuma. [↑](#footnote-ref-1)